10. รายการระหว่างกัน

(1) กิจการที่มีผลประโยชน์ร่วมกัน และมีรายการระหว่างกัน

  ----------------------------------- -----------------------------------
  กิจการที่เกี่ยวข้องกัน                     ลักษณะความสัมพันธ์

  1. บริษัทขอนแก่นคอร์เปอเรชั่น(1990) จำกัด  เป็นบริษัทย่อย

  2. บริษัทบุญเอนก จำกัด                  เป็นบริษัทย่อย

  3. บริษัทซีฮอร์ส ฟูดส์ จำกัด               เป็นบริษัทย่อย

  4. บริษัทเจริญพรพลังงาน จำกัด            เป็นบริษัทย่อยทางอ้อม

  5. บริษัทไอทาวเวอร์ จำกัด               มีผู้ถือหุ้นและกรรมการร่วมกัน

  6. บริษัทออนไลน์แอสเซ็ท จำกัด            มีผู้ถือหุ้นและกรรมการร่วมกัน

  7. บริษัทพลังงานบริสุทธิ์ จำกัด (มหาชน)     มีผู้ถือหุ้นและกรรมการร่วมกัน
  ----------------------------------- -----------------------------------

บุคคลที่เกี่ยวโยงกัน

Mr. Teoh Guan Soon

ในรอบปีที่ผ่านมา บริษัทได้เปิดเผยรายการระหว่างกันไว้ในหมายเหตุประกอบงบการเงิน หมายเหตุ
7 และ11

(2) ความจำเป็นและความสมเหตุสมผลของรายการที่เกิดขึ้นระหว่างกิจการ

ธุรกิจอาหารทะเล

กลุ่มกิจการที่เกี่ยวข้องกัน คือ บริษัท กับ บริษัท ขอนแก่นคอร์เปอเรชั่น (1990) จำกัด และบริษัท
ซีฮอร์ส ฟูดส์ จำกัด

รายการที่เกิดขึ้นเป็นรายการที่บริษัทขายสินค้าให้กับ บริษัท ขอนแก่นคอร์เปอเรชั่น (1990) จำกัด
เพื่อเป็นตัวแทนขายสินค้าอาหารทะเลในภาคตะวันออกเฉียงเหนือ
นโยบายให้ใช้ราคาตลาดในการซื้อขาย

ส่วนบริษัท ซีฮอร์ส ฟูดส์ จำกัด รายการที่เกิดขึ้นเป็นรายการเงินทดรองจ่ายใช้ในการจัดตั้งบริษัท
วัตถุประสงค์เพื่อรับโอนกิจการอาหารทะเลจากบริษัทใหญ่

กลุ่มบุคคลที่เกี่ยวโยงกัน

บริษัทใหญ่ กับ Mr. Teoh Guan Soon

รายการที่เกิดขึ้นได้อธิบายรายการไว้ในหมายเหตุประกอบงบการเงินหมายเหตุ 7 และ 11

ธุรกิจพลังงาน - เอทานอล

กลุ่มกิจการที่เกี่ยวข้องกัน คือ

บริษัท กับ บริษัท บุญเอนก จำกัด

นโยบายเดิมบริษัทจะเป็นผู้ลงทุนทำธุรกิจเอทานอลทั้งหมด ตั้งแต่ปลูกมันสำปะหลัง
โรงงานผลิตเอทานอล บนที่ดินที่เป็นกรรมสิทธิของบริษัทย่อยและบริษัทย่อยทางอ้อม ต่อมา
คณะกรรมการบริษัทได้กำหนดนโยบายให้บริษัทลงทุนด้านโรงงานผลิตเอทานอล
สำหรับกิจกรรมการปลูกมันสำปะหลังและการวิจัยพัฒนาต่างๆให้บริษัทย่อยเป็นผู้ดำเนินการ
ทำให้รายการต่างๆที่บริษัทได้ลงทุนไป
ทั้งทรัพย์สินถาวรที่เกี่ยวข้องกับการปลูกมันและงานปลูกมันสำปะหลัง ต้องโอนไปให้บริษัทย่อยทั้งหมด
ทั้งนี้ตั้งแต่ไตรมาส 4 ราคาซื้อขายนโยบายกำหนดให้ใช้ราคาตามบัญชีในการซื้อขาย

บริษัท กับ บริษัท เจริญพรพลังงาน จำกัด

รายการที่เกิดขึ้นเป็นค่าเช่าที่ดิน
คณะกรรมการกำหนดนโยบายให้สร้างโรงงานผลิตเอทานอลบนที่ดินของบริษัทย่อยทางอ้อม
เนื้อที่ประมาณ 1,500 ไร่ ตั้งอยู่ริมทางหลวงหมายเลข 24 โชคชัย-ปักธงชัย ตำบลตะคุ
อำเภอปักธงชัย จังหวัดนครราชสีมา ระยะเวลาการเช่ามีกำหนด 10 ปี นับตั้งแต่วันที่ 1 ตุลาคม
2551 เป็นต้นไป ราคาค่าเช่านโยบายให้ใช้ราคาตลาด

บริษัท กับ บริษัท ไอทาวเวอร์ จำกัด

บริษัทมีสาขาที่สำนักงานกรุงเทพ โดยเช่าอาคารไอทาวเวอร์
สำหรับอัตราค่าเช่าเป็นราคาตามสัญญาไม่สูงกว่าราคาตลาด

บริษัท กับ บริษัท ออนไลน์แอสเซ็ท จำกัด

รายการที่เกี่ยวข้องกัน บริษัทใหญ่ใช้บริการข้อมูลและจัดระเบียบประมวลผลข้อมูล
เรียกว่าระบบซอฟต์แวร์นักลงทุนสัมพันธ์ (eFin IR Service) ทางอินเตอร์เน็ต ผ่านเว็บไซด์
www. Efinancethai.com เพื่อให้นักลงทุนได้รับทราบข้อมูลของบริษัททางเว็บไซต์
ราคาค่าบริการนโยบายกำหนดให้ใช้ราคาตามสัญญา สัญญามีอายุ 1 ปี สิ้นสุด 31 ธันวาคม 2551

บริษัท กับ บริษัท พลังงานบริสุทธิ์ จำกัด(มหาชน)

รายการที่เกิดขึ้นเป็นรายการซื้อขายน้ำมันดีเซล บี 5 ใช้ในโครงการขุดบ่อเก็บกักน้ำดี จำนวน
139,000 ลิตรจากจำนวน 717,500 ลิตร คิดเป็นร้อยละ 19.37
ของปริมาณน้ำมันที่ใช้ในโครงการ เนื่องจากในช่วงเดือนกรกฎาคม 2551
ราคาน้ำมันผันผวนมีแนวโน้มสูงขึ้นเรื่อย บริษัทจำเป็นต้องหาผู้ขายที่ให้ราคาต่ำที่สุดซึ่งบริษัท
พลังงานบริสุทธิ์ จำกัด
เป็นหนึ่งในผู้ขายที่ให้ราคาต่ำที่สุดในเวลานั้นราคาซื้อขายเป็นราคาตลาดที่เหมาะสม